Bute (otok)
Bute čita se Bjut (škotsko-gelski: Eilean Bhòid ili Eilean Bhòdach) je mali otok u zaljevu - 
Firth of Clyde.

Otok administrativno podpada pod Područno vijeće (council area)  -
Argyll i Bute.

Geografske karakteristike 
Otok Bute leži na zapadu Škotske unutar zaljeva Firth of Clyde koji je dio Atlantika. Od kopna je odvojen 
uskom zavojitim tjesnacem Kyles of Bute. Od susjednog puno većeg otoka Arran koji leži južno od njega razdvaja ga kanal Bute. 

Otok je dug oko 24 km i ima površinu od 122 km², na kojoj živi 7,228 stanovnika. 
Sjeverni dio otoka je brdovit, tu se nalazi najviši vrh Windy Hill visok 278 metara, južni dio je ravniji i plodniji. Po unutrašnjosti ima
nekoliko manjih jezera (Loch). Otok je bogat arheološkim nalazištima iz prahistorije i 
ranokršćanskim kapelicama. Većina otoka je dobro obrađena, a sadi se zob, repa i krumpir.  

U novije vrijeme gradi se puno vikendica i apartmana, zbog blizine Glasgowa.

Najveći otočki grad i luka je Rothesay, koji leži na istočnoj obali.

Izvori

Vanjske veze 

 Bute na portalu Encyclopædia Britannica 
Otoci u Ujedinjenom Kraljevstvu